open-index/open-wikipedia-markdown huggingface dataset:
Gustav-Adolf von Zangen

**Gustav-Adolf von Zangen** (født 7. november 1892 i Darmstadt i storhertugdømmet Hessen i Det tyske rike, død 1. mai 1964 i Hanau) var en tysk general under andre verdenskrig som blant annet hadde kommandoen over den tyske 15. armé i Nederland i 1944. Zangen deltok også i første verdenskrig. 

## Militær karriere
### Første verdenskrig
Under første verdenskrig ble han tildelt Jernkorset og fikk graden løytnant. Våren 1917 avanserte han til brigadeadjutant og ble så 1. ordonnansoffiser i 15. divisjon. Han ble såret flere ganger under krigen. 

Etter krigen ble han dimittert fra hæren den 31. januar 1920 og ansatt i politiet. Der steg han til politi-oberstløytnant og ble denne tjenestegrad den 1. august 1935 inntatt i Wehrmacht. Han ble utnevnt til kommandør for II. bataljon av 51. infanteriregiment. Den 1. mars 1938 ble han oberst og den 10. november 1938 til kommandør for 88. infanteriregiment, som var bestanddel av 15. infanteridivisjon.

### Annen verdenskrig
Før han fikk kommando over den 15. armé, hadde han kommandert den 17. infanteridivisjon i Russland, et korps i Frankrike i 1943 og, i en kort periode, en hæravdeling i Italia, Armee Ligurien, som var en tysk-italiensk enhet.

Under kampene i Frankrike i 1944 hadde han holdt området Pas-de-Calais, men ble tvunget til å trekke seg tilbake til Nederland sammen med andre divisjoner, der han satte inn styrken sin for å hindre den allierte invasjonen av Nederland før (ved Walcheren) og under Arnhem-operasjonen og så i slaget ved Schelde ute ved kysten. Hans styrker forhindret i månedsvis at allierte forsyninger kunne bringes i land i Antwerpen, noe som førte til at de fikk stadig lengre og vanskeligere forsyningslinjer.

Under Ardenneroffensiven fikk han i oppgave å holde de amerikanske og britiske styrker i nord for tyskernes angrepspunkt. 

Deler av hans armé kjempet i begynnelsen av mars 1945 mot de vestlige styrkers Operation Lumberjack, som blant annet førte til at amerikanerne den 7. mars 1945 klarte å erobre Ludendorff-broen over Rhinen ved Remagen, noe som antagelig forkortet krigen. Han overgav seg til de allierte i april 1945 i den omringede Ruhr-lommen.

I 1942 ble han tildelt Jernkorsets ridderkors, og i 1944 ridderkorset med ekeløv.

Han døde i Hanau i 1964.

## Referanser


## Litteratur
* Walther-Peer Fellgiebel: *Die Träger des Ritterkreuzes des Eisernen Kreuzes 1939–1945*. 2000, Podzun-Pallas-Verlag, ISBN 3-7909-0284-5.
Gordon Tullock

**Gordon Tullock** (født 13. februar 1922 i Rockford, død 3. november 2014 i Des Moines) var professor i juss og økonomi ved George Mason Universitys School of Law i Arlington, Virginia.  Han var kjent for sine arbeider om tilkarringsvirksomhet, og blir gjerne tippet som en fremtidig mottaker av Sveriges Riksbanks pris i økonomisk vitenskap til minne om Alfred Nobel.

## Referanser
Anne Krueger

**Anne Olive Krueger** (født 12. februar 1934) er professor i økonomi. Tidligere har hun blant annet vært sjefsøkonom i Verdensbanken (1982–1986). 

Hun er nå professor i internasjonal økonomi ved Paul H. Nitze School of Advanced International Studies ved Johns Hopkins University i Washington, D.C.

I en artikkel fra 1973 var hun den første som benyttet begrepet *[[rent-seeking]]*. Hun blir gjerne tippet som en sannsynlig fremtidig mottaker av Sveriges Riksbanks pris i økonomisk vitenskap til minne om Alfred Nobel.

## Referanser


## Eksterne lenker
*
Tilkarringsvirksomhet

**Tilkarringsvirksomhet** (på engelsk *rent-seeking*) er innen økonomi virksomhet hvor et individ, en organisasjon eller en bedrift forsøker å tjene penger ved å manipulere de økonomiske og/eller juridiske omgivelsene i stedet for gjennom handel eller produksjon av varer og tjenester.

## Bakgrunn
Selv om den engelske betegnelsen kommer fra begrepet landrente, er det i dag vanligvis forbundet grupper som forsøker å vri offentlige reguleringer til sin fordel, som argumenterer for at myndighetene bør subsidiere deres virksomhet, enten direkte eller gjennom billig fremmedkapital  &ndash; eller som har blitt mer vanlig i Norge gjennom billig egenkapital, jf. for eksempel Aker Holding.  

Et løselig uttrykk som ligger tett opp mot økonomisk tilkarringsvirksomhet er «å forsøke å få et sugerør ned i statskassen». Den britiske økonomen Angus Deaton (mottaker av Sveriges Riksbanks pris i økonomisk vitenskap til minne om Alfred Nobel i 2015), viser til bankfolk som får lettere regulering, jordbrukslobbyen som får store subsidier, legemiddelindustrien som får ta høye priser eller forlenget patentperioder og store eiendomsbesittere som får bedre skattelovgiving, som eksempler på det han kaller «lovlig tyveri», og altså anser som tilkarringsvirksomhet. 

Den amerikanske økonomen Joseph E. Stiglitz (mottaker av Sveriges Riksbanks pris i økonomisk vitenskap til minne om Alfred Nobel i 2001) hevder i sin bok *The Price of Inequality* at tilkarringsvirksomhet er en viktig faktor i den økende ulikheten i USA de siste 40 årene.

Den norske økonomen Magne Mogstad, professor i økonomi ved University of Chicago, kritiserer hva han anser som «tilkarringsmentaliteten» i norsk næringsliv, og trekker frem satsningen på vindkraft produsert til havs, såkalt havvind, som et eksempel.

En forklaring på fenomenet som refereres til som «ressursenes forbannelse» er at en plutselig og synlig rikdom fører til at mye arbeidsinnsats rettes inn mot å karre til seg biter av denne rikdommen fremfor å skape verdier. Handlingsregelen og Oljefondet kan ses på som et forsøk på et institusjonelt svar på faren for omfattende tilkarringsvirksomhet i en slik situasjon.

## Referanser


## Eksterne lenker
* «Hva er rent seeking?», artikkel fra tenketanken Civita
Dale Mortensen

**Dale Thomas Mortensen** (født 2. februar 1939 i Enterprise i Oregon, død 9. januar 2014) var en amerikansk økonom. 
Han ga banebrytende bidrag for å besvare spørsmål knyttet til søkefriksjoner i arbeidsmarkedet og ble i 2010 tildelt Sveriges Riksbanks pris i økonomisk vitenskap til minne om Alfred Nobel for dette.

Han fikk laveregradsutdannelsen sin ved Willamette University og oppnådde doktorgraden, ph.d., i økonomi ved Carnegie Mellon University i 1967. Han var vitenskapelig ansatt ved Northwestern University fra 1965. Han var også tilknyttet Aarhus Universitet som *Niels Bohr Visiting Professor*.

Mortensen kom fra en familie med danske aner.

## Publikasjoner (utvalg)
* D. Mortensen and E. Nagypál (2007), 'More on unemployment and vacancy fluctuations.' *Review of Economic Dynamics* 10 (3), pp.&nbsp;327–47.
*  D. Mortensen (2005), *Wage Dispersion: Why Are Similar Workers Paid Differently?*, MIT Press.   ISBN 0-262-63319-1
* K. Burdett and D. Mortensen (1998), 'Wage differentials, employer size, and unemployment.' *International Economic Review* 39, pp.&nbsp;257–73.
* D. Mortensen and C. Pissarides (1994), 'Job creation and job destruction in the theory of unemployment.' *Review of Economic Studies* 61, pp.&nbsp;397–415.
* D. Mortensen (1986), 'Job search and labor market analysis.' Ch. 15 of *Handbook of Labor Economics*, vol. 2, O. Ashenfelter and R. Layard, eds., North-Holland.
* D. Mortensen (1982), 'Property rights and efficiency of mating, racing, and related games.' *American Economic Review* 72 (5), pp.&nbsp;968–79.
* D. Mortensen (1982), 'The matching process as a non-cooperative/bargaining game.' In *The Economics of Information and Uncertainty*, J. McCall, ed., NBER, ISBN 0-226-55559-3.
* D. Mortensen (1972), 'A theory of wage and employment dynamics.' In *Microeconomic Foundations of Employment and Inflation Theory*, E. Phelps et al., eds., Norton, ISBN 978-0-393-09326-1

## Referanser


## Eksterne lenker
*
Anne-Nora Oma Dahle

**Anne-Nora Oma Dahle** (født 3. mai 1968) er en norsk rektor og politiker (Sp). Hun var ordfører i Nissedal kommune i Telemark 2007–2011. Hun var kommunens første kvinnelige ordfører, og ble valgt gjennom et valgteknisk samarbeid mellom Senterpartiet, Arbeiderpartiet og Fremskrittspartiet. Før hun ble ordfører, var hun rektor ved Fjone skule i Treungen, og etter ordførerperioden gikk hun tilbake til stillingen. Dahle var medlem av Senterpartiets sentralstyre 2011–2013.

## Referanser
Julius Kariuki

**Julius Kariuki** (født 12. juni 1961 i Nyahururu) er en kenyansk tidligere friidrettsutøver.

Han deltok i sitt første internasjonale mersterskap i OL 1984, da han ble nummer sju på 3000 meter hinder. Ett år senere ble han afrikansk mester på distansen. I OL 1988 i Seoul ble ikke Kariuki regnet som favoritt, men på den nest siste finalerunden løp Kariuki og Peter Koech fra de øvrige konkurrentene. En runde før mål rykket Kariuki, og kunne løpe inn til OL-gull.

## Referanser


## Eksterne lenker
*
Matthew Birir

**Matthew Birir** (født 2. juli 1972 i Eldama Ravine) er en tidligere kenyansk friidrettsutøver.

Patrick Sang ble regnet som den største favoritten på 3000 meter hinder foran OL 1992 i Barcelona. På sisterunden i finalen spurtet imidlertid Birir forbi landsmannen og vant gull med 0,69 sekunders forsprang.

Under VM 1993 i Stuttgart ble Birir forvist til fjerdeplassen av italieneren Alessandro Lambruschini. Det samme skjedde tre år senere under OL 1996 i Atlanta, da Birir igjen måtte nøye seg med fjerdeplassen.
## Eksterne lenker
*
Joseph Keter

**Joseph Keter** (født 13. juni 1969 i Lessos) er en tidligere kenyansk friidrettsutøver, som hovedsakelig konkurrerte i 3000 meter hinder. Han vant gull på 3000&nbsp;meter hinder under Afrikamesterskapet i friidrett 1993 og under OL 1996 i Atlanta.

## Idrettskarriere
Keter vant 3000 meter hinder under Afrikamesterskapet i friidrett 1993, med tiden 8:22,34. Samme år vant han Nikaïa-stevnet i Nice, med ny personlig rekord på 8:21,04, og kom på femteplass i Bislett Games og sjetteplass i DN Galan. Han ble kenyansk mester på 3000 meter hinder i 1993 og 1994. Han kom på tredjeplass i Goodwill Games 1994 i St. Petersburg, og i 1995 kom han på fjerdeplass i Herculis-stevnet i Monaco og Bislett Games, og han fikk bronse under Military World Games i Roma.

1996 var toppsesongen i Keters karriere, der han vant olympisk gull på 3000 meter hinder. Det samme året satte han sin personlige rekord på 8.05,99 under et stevne i Monaco. Han vant 3000 meter hinder i Athletissima, Herculis og Memorial van Damme denne sesongen.

I 1997 vant han IAAF Grand Prix på 3000 meter hinder, og han kom på sjetteplass i det kenyanske mesterskapet i friidrett. Han fikk sølv på 3000 meter hinder under det kenyanske mesterskapet i friidrett i 1998.

## Referanser


## Eksterne lenker
*
Sanskulottene

**Sanskulottene** (fransk *les sans-culottes*, «(de) uten knebukser») er et begrep som ble skapt av det franske aristokratiet ca. 1790–1792, under den franske revolusjon, for å kunne vise til de fattigere medlemmene av tredjestanden. Dette fordi disse til vanlig benyttet langbukser, og ikke knebuksene (*[[culotte]]s* på fransk) som var på moten. Begrepet ble brukt om de dårlig kledde og utstyrte frivillige i den revolusjonære hæren i de tidlige årene av revolusjonskrigene, og om dem som ble sett på som militante revolusjonære fra arbeiderklassen og lavere mellomlag.

## Eksterne lenker
*
Udo Beyer

**Udo Beyer** (født 1955 i Stalinstadt, i dag Eisenhüttenstadt) er en tysk kulestøter fra DDR.

Sammen med landsmannen Ulf Timmermann var han med på å dominere kulestøtøvelsen i en tiårsperiode.

## OL-medaljer
*  1976  Montréal -  **Gull** i friidrett, kulestøt menn  Øst-Tyskland
*  1980  Moskva - Bronse i friidrett, kulestøt menn  Øst-Tyskland

## EM-medaljer
* Praha 1978 – **gull**
* Athen 1982 – **gull**
* Stuttgart 1986 – bronse

## Verdensrekorder
# 6. august 1978: 22,15 m
# 25. juli 1983: 22,22 m
# 20. april  1986: 22,64 m

## Referanser


## Eksterne lenker
*
Ann-Kristin Engstad

**Ann-Kristin Engstad** (født 5. april 1982 i Hammerfest) er politiker som representerer Arbeiderpartiet. Hun satt på fylkestinget i Finnmark i perioden 2003–2007, og ble valgt inn på fylkestinget for perioden 2007-2011. Hun har vært vararepresentant til Stortinget for Finnmark Arbeiderparti i periodene 2005–09 og 2009–13 og har møtt fast i lengre perioder.

Hun har yrkesbakgrunn som sjåfør i Hammerfest. 

## Eksterne lenker
* 
* TV2 – presentasjon av representanten.
Apple Cinema Display

**Apple Cinema Display** er en skjerm av LCD-typen som blir produsert av Apple. Skjermene leveres i tre størrelser: 20", 23" og 30". Alle LCD-ene har to FireWire-porter og to USB 2.0-porter. Produksjonen opphørte i 2008. Den nye linjen består nu av kun to skjermer av typen Apple Cinema Display: Én 24-toms modell og én 30-toms. Den minste av disse to benytter den nye stikkontakten av «mini»-typen, og er derfor ikke kompatibel med de eldre modellene som benyttet den mer utbredte DVI-kontakten.
ISight

**iSight** er et webkamera som Apple introduserte i 2003. Kameraet kan man bruke sammen med Skype og Apples iChat program. I slutten av 2006 ble iSight tatt ut av produksjon fordi flere av dagens Mac-modeller har innebygget isight-kamera.
Kongsberg International School

**Kongsberg International School** er en internasjonal skole lokalisert i Kongsberg i Buskerud som tilbyr utdanning innen IBO-systemet. Skolen tilbyr i dag godkjent PYP (engelsk *Primary Years Programme*) fra seks års alder og godkjent MYP (engelsk *Middle Years Programme*) fra 12 års alder. Kongsberg International school samarbeider også med Kongsberg videregående skole i et felles IB Diploma-program.

## Eksterne lenker
*
Fylkesvei 3956

**Fylkesvei 3956** går mellom Pålsnes og Søvik i Kristiansand kommune.

Frem til 2019 hadde veien betegnelsen fylkesvei 169 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rajendra Pachauri

**Rajendra Kumar Pachauri** (født 20. august 1940 i Nainital i India, død 13. februar 2020 i New Delhi) var en indisk ingeniør og økonom. Han var leder av FNs klimapanel (IPCC) fra 2002 til 2015. Pachauri var sjef for Instituttet for energi og ressurser (Energy and Resources Institute) med hovedkvarter i New Delhi.

## Liv og virke
Han studerte i 1970-årene i USA og hadde doktorgrader i produksjonsteknikk og økonomi fra North Carolina State University, hvor han i korte perioder har hatt vitenskapelige stillinger. 

I 1975 vendte han tilbake til India, der han arbeidet og hadde verv ved flere akademiske institusjoner og forskningsinstitutter. Han hadde flere gjesteopphold ved universitet i USA, og i 1990 var han gjesteforsker ved Verdensbanken. Han hadde en omfattende vitenskapelig produksjon, blant annet med 21 bøker.

Han var rådgiver i energispørsmål for den indiske regjeringa. Fra 2001 var han medlem av statsministerens økonomiske råd (Economic Advisory Council).

Som ekspert på forholdet mellom energi og miljø hadde Pachauri flere internasjonale verv, bl.a.:
* 1994-99 rådgiver for FNs utviklingsprogram (UNDP)
* 1991-97 styremedlem i det internasjonale solenergiorganisasjonen (ISES)
* 1993-95 arbeidsgruppeleder Verdens energiråds (WEC) komite for utviklingsland
* 1988-90 ledende verv i Den internasjonale organisasjonen for energiøkonomi (IAEE)
* fra 1992 president for Det asiatiske energiinstituttet

Han hadde også verv i næringslivet, blant annet som  styremedlem i Indian Oil Corporation Limited (som ligger på tidsskriftet Fortunes liste over verdens 500 største selskaper). 

I 2001 blei Pachauri tildelt Padma Bhushan, som er en av Indias høyeste sivile utmerkelser for fremragende innsats i nasjonens tjeneste.

## Nobels fredspris
FNs klimapanel delte Nobels fredspris for 2007 med Al Gore. Pachauri mottok prisen på vegne av panelet.

## Referanser


## Eksterne lenker
* 
* Biografi
* Tale til klimapanelets 20. sesjon i 2003 
* «UN scientist backs '350' target for CO2 reduction», *[[Agence France-Presse|AFP]]*, 25. august 2009
Amurdag

**Amurdag** er et australsk stammespråk talt i regionen Nordterritoriet i Australia. Ifølge en rapport av National Geographic Society og Living Tongues Institute for Endangered Languages er det et ekstremt utrydningtrua språk, med bare én gjenlevende bruker.

## Referanser
Nordsulawesisk hjortesvin

* sørsulawesisk hjortesvin

**Nordsulawesisk hjortesvin** (*Babyrousa celebensis*) er et klovdyr i slekten hjortesvin (*Babyrousa*). Dette dyret er bare kjent fra den nordligste delen (armen) av øya Sulawesi i Indonesia.

Det nordsulawesiske hjortesvinet ble tidligere regnet som en underart av *B. babyrussa*. Det er det mest tallrike av hjortesvinartene. Det har svært sparsom eller ingen behåring og de mest ekstreme hjørnetennene blant de tre artene som finnes. Dette er også den eneste av artene som lever i fangenskap.

## Sørsulawesisk hjortesvin
Det finnes også en populasjon av hjortesvin helt i sørøst på Sulawesi. Denne blir i dag regnet som en underaret av *B. celebensis* og er kjent som sørsulawesisk hjortesvin eller Bola Batu hjortesvin (*B. c. bolabatuensis*). Kan hende er også dette hjortesvinet en egen art, men informasjonen om det er så sparsom at man ikke har kunnet konkludere med dette nå. Det ble opprinnelig regnet som en underart til *B. babyrussa*, på linje med de andre, men når disse ble omklassifisert som egne arter ble det plassert som en underart til *B. celebensis*.

## Annet
Tidligere fantes det hjortesvin over hele Sulawesi, men i dag er det bare kjent at det nordsulawesiske hjortesvinet finnes på den nordlige armen av øya. Det finnes imidlertid også hjortesvin i sentrale størk av Sulawesi, men disse er så lite tilgjengelig at forskerne ikke vet om det er nordsulawesisk hjortesvin eller en annen art eller underart. En skalle som ble funnet ved Kulawi, sentralt på øya, skiller seg imidlertid fra andre hjortesvin gjennom blant annet å være spesielt smal og gjennom å ha en underkjeve bestyrket med forholdsmessig lange premolarer. Sammenlignet med de andre hjortesvinene mente noen forskere at skallen var mest lik Malenge hjortesvinets, men de understreket at mer data er nødvendig for å kunne trekke noen sikre konklusjoner. I den sørlige sentrale delen av Sulawesi er det også gjort funn av en gåtefull hjortesvinskalle, som hverken passer med Kulawiskallen eller andre kjente hortesvinskaller.

## Eksterne lenker
*
Vanndirektivet

**Vanndirektivet** (Europaparlamentets og rådets direktiv 2000/60/EG) er et EU-direktiv som legger rammene for forvaltningen av vann. Det er innlemmet i EØS-avtalen og dermed forpliktende også for Norge. 

## Virkeområde
Direktivet omfatter alt ferskvann (overflatevann og grunnvann) samt kystvannet (en nautisk mil utenfor grunnlinjen). Direktivets mål er at alle vannforekomster minst skal opprettholde eller oppnå «god tilstand», kjemiske og økologisk, i tråd med nærmere angitte kriterier. 

## Klassifikasjonssystem
Et eget klassifiseringssystem for ulike vanntyper definerer grensene mellom de fem klassene «svært god», «god», «moderat», «dårlig» og «svært dårlig». Grensen mellom «god» og «moderat» definerer miljømålet for vannforekomsten. Utgangspunktet for klassifiseringssystemet er naturtilstanden (uten menneskelig påvirkning). Systemet fastsetter hvor stort avvik fra naturtilstanden som kan aksepteres. Generelt sett vil påvirkning av dyr og planter gjennom utslipp, inngrep og andre aktiviteter være akseptabelt så lenge artssammensetning og individtall kun i liten grad avviker fra det man finner under upåvirkede forhold. EFTAs overvåkingsorgan (ESA) skal overvåke at Norge gjennomfører direktivet ordentlig.

## Tiltak for å oppfylle Vanndirektivet
Norge er inndelt i **vannregioner** for å kunne gjennomføre helhetlige tiltak i vassdragene. Vanndirektivet har fokus på vannforekomstene, deres tilhørende nedbørfelt og hvilke aktiviteter innenfor nedbørfeltet som påvirker vannkvaliteten.

Mål:
*Vannkvaliteten i alle vannforekomster skal klassifiseres.
*Påvirkninger av vannkvaliteten skal identifiseres.
*Tiltaksplaner skal utarbeides for vannforekomster som ikke tilfredsstiller kravene til god vannkvalitet.
*Overvåkning av vannforekomstene skal foretas regelmessig.

## Vannregioner og vannområder i Norge
Siden 1. januar 2020 er Norge inndelt i ni vannregioner med avrenning til norsk kyst og seks med avrenning til Sverige og/eller Finland. Vannregionene er underinndelt i *vannområder* etter nedbørfelt.

## Referanser


## Eksterne lenker
* Vanndirektivet i offisiell norsk oversettelse hos EFTA
* EUs portal om Vanndirektivet
* Miljøstatus i Norge: Vassdrag
* Norges vannregioner
* Vannportalen
Geiderøybroa

**Geiderøybroa** er ei buebro på Flekkerøya i Kristiansand kommune i Agder. Broa er 56 meter lang med et spenn på 7 meter.

## Referanser
Karl Oskar Emberland

**Karl Oskar Emberland** (født 1. september 1968) er en norsk fotballtrener.

Han var trener for Sogndal Fotball i 1. divisjon fram til slutten av 2009-sesongen. Han har spilt i Haugar, Vidar og på aldersbestemt landslag. Spillerkarrieren stoppet brått da han brakk foten på Brann Stadion. Han trente Vard-Haugesund i ti sesonger før han signerte kontrakt med Rosenborg.

## Referanser


## Eksterne lenker
*
Eidsvoll museum

**Eidsvoll museum** er lokalmuseum for kulturhistorie i Eidsvoll. Museet er en del av Akershusmuseet, og omfatter flere museumsanlegg og samlinger.

## Museumsanlegg
* Eidsvoll bygdetun
* Eidsvoll okkupasjonsmuseum
* Feiring jernverk

## Eksterne lenker
*Eidsvoll museums hjemmeside
Andelva

**Andelva** er ei elv i Eidsvoll kommune i Akershus. Den renner rolig fra utløpet av Hurdalssjøen og fram til saga ved Eidsvoll verk. Deretter faller den gjennom flere regulerte fosser ned til Bønsdalen kraftverk. Derfra renner elva igjen rolig fram til det siste fallet ved Bårlidalen, like før samløpet med Vorma rett sør for Sundet.

Hele 15 forskjellige fiskearter er registrert i Andelva, herunder abbor, gjedde, harr, lake, mort og ørret. Det er gode fiskemuligheter, men fisken er fredet i tiden 15. september til 1. mai. Videre er alt fugleliv på og ved elva samt sidelevene Risa og Nessa fredet hele året.

## Referanser


## Se også
* Liste over elver i Akershus

## Eksterne lenker
* 
* Fiskearter i Eidsvoll
Hans Jacob von Scheel

**Hans Jacob von Scheel** er navnet til flere personer:

* Hans Jacob von Scheel (1751–1823)
* Hans Jacob von Scheel (1779–1851)
Bekatråd

**Bektråd**, **bekatråd** eller **bustleiv** var vanlig som tråd til håndsøm (håndsying) av støvler av lær eller tykt skinn. Når en lærsåle ble utslitt, var det skomakerarbeide å tilpasse og sy på ny såle.

Tråden var av lingarn, og bare svakt tvunnet. For å unngå at fibrene skilte lag og tråden fliset seg opp, ble den innsatt med bek, ved å trekke den fram og tilbake mot en klump oppvarmet bek. Overflaten ble glattet ut, og fibrene bundet sammen, samtidig som tråden ble mere motstandsdyktig mot fuktighet. Etter bekingen ble gjerne tråden innsatt med bivoks, for at den skulle gli lettere gjennom læret. 

Hullene tråden skulle gjennom ble stukket opp med syl. I stedet for å bruke synål, som gjorde tråden(e) tykkere, ble en bit grisebust tvinnet fast i hver sin trådende. Beksøm ble dobbeltsydd, ved at trådendene ble stukket inn fra  overlærsiden og sålesiden samtidig, og trukket stramt til før neste hull ble brukt.

Når bekatråden skulle legges flerdobbelt ble den tvinnet på en håndtein kalt «skomakersnelle», «bektrådsnurr» eller «beksnelle».

## Referanser
Kamille (ukeblad)

***Kamille*** er et norsk ukeblad. Det kommer ut hver tredje uke

*Kamilles* målgruppe er kvinner i aldersgruppa fra 35 år og eldre, og bladet har stoff om interiør, mat, helse, fritid, mote og velvære. Utgiver er Story House Egmont i Oslo. Madeleine Strand var redaktør fra 2015 til 2020. 

## Opplag
Bekreftede netto opplagstall fra Mediebedriftenes Landsforening:
* 2005: 55&nbsp;818
* 2006: 37&nbsp;664
* 2007: 46&nbsp;213
* 2008: 50&nbsp;868
* 2009: 48&nbsp;010
* 2010: 53&nbsp;379
* 2011: 50&nbsp;715
* 2012: 41&nbsp;295
* 2013: 38&nbsp;389
* 2014: 39&nbsp;307
* 2015: 34&nbsp;564
* 2016: 34&nbsp;780
* 2017: 38&nbsp;149
* 2018: 36&nbsp;075
* 2019: 32&nbsp;366
* 2020: 30&nbsp;366
* 2021: 30&nbsp;490

## Referanser


## Eksterne lenker
* Kamille
Vi Menn

***Vi Menn*** er et norsk ukeblad spesielt rettet mot menn, som utgis av Egmont Publishing. Bladet ble etablert i 1951 med Herlof Harstad som første redaktør; Harstad satt som redaktør til 1968. *Vi Menn* satser på dokumentar- og aktualitetsreportasjer, samt allsidig stoff hovedsakelig rundt temaene populærvitenskap, bil og båt, krim, krigshistorie, jakt og friluftsliv. 

Under *Vi Menn*-navnet utgis også Norges største båtblad *[[Vi Menn Båt]]* og *Vi Menn Bil TopGear*, som er nest størst i sin sjanger. De kommer ut seks ganger hver i året. I bilagsporteføljen til *Vi Menn* finnes også *Vi Menn Vitenskap & Historie*, *Vi Menn Bobil*, Gadget og vitsebøker, samt sesongbilag innenfor blant annet norsk og internasjonal fotball, grill og OL. Til sammen har *Vi Menn* en portefølje på 85 utgivelser, som samlet har 672 000 lesere årlig. I tillegg utgir Vi Menn en rekke bookaziner - enkeltstående utgivelser av magasiner med temaer innen krig, krim, oppfinnelser, fotball og øl. De er også en av sponsorene til Petter Northug. 

*Vi Menn* har også Norges største redaksjonelle pokersatsing på nett, og kårer hvert år Norges beste pokerspiller under Vi Menns pokergalla «Gullhånda». Utgiver per 2022 er Egmont Publishing i Oslo, som er heleid av Egmont i Danmark. Redaktør per 2022 er Alexander Øystå; ansvarlig direktør er Axel Walø. *Vi Menn* er organisatorisk lagt i virksomhetsområde Mann, som også utgir Villmarksliv, Jakt, Alt om Fiske og Mann.   

## Opplag
Bekreftede netto opplagstall fra Mediebedriftenes Landsforening:

## Referanser


## Eksterne lenker
* Hjemmeside
Vannkvalitet

**Vannkvalitet** er et mål for kjemisk og biologisk innhold i vann, knyttet til vannbehov til f.eks. drikkevann, badevann, vanningsvann, industrivann, næringsfiske og rekreasjon.

## Se også
* Drikkevann
* Vanndirektivet
* Kloakk
* Vannforurensning
* Vannrensing

## Eksterne lenker
* Badevannet i Europa (Miljøstatus.no)
* ICS 13.060.50 Examination of water for chemical substances - ISO standarder for vannkvalitet
* ICS 13.060.60 Fysiske egenskaper til vann
* ICS 13.060.70 Biologiske egenskaper til vann
* ICS 07.100.20 Mikrobiologi av vann
* Drikkevannkvalitet retningslinjer World Health Organisation
*  Styre for Etterforskning av Nasjonal Vannkvalitet i USA (NWQMC)
* European Environment Agency
* USGS
* Safe Water for International Travelers
* U.S. Environmental Protection Agency
* U.S. National Agricultural Library
* Water policy in the European Union
* Beaches 911 – U.S. Beach Water Quality Monitoring 
* Municipally Treated Water Quality and Health Impacts
* American Water Resources Association
* NutrientNet, et netbasert næringshandel verktøy utviklert av Verdens Resursinstitutt, laget for å ta seg av næringsrelaterte vannskvalitets problemer. Se også  PA NutrientNet en nettside  laget til Pennsylvanias næringshandelprosjekt.
Notabene (bokhandel)

**Notabene** er en bokhandelkjede i Norge. Kjeden består i dag av fem butikker på Nordvestlandet, og den landsdekkende nettbokhandelen notabene.no (www.notabene.no). Merkevaren Notabene eies av selskapet NB Nordvest AS, og har hovedkontor i Ålesund.

Butikkene i kjeden er: Notabene Måløy, Notabene Blåhuset (Ulsteinvik), Notabene Moa Syd (Ålesund), Notabene Vestnes og Notabene Moldetorget.

Notabene var tidligere Norges største bokhandelkjede, og hadde over 150 butikker i Norge, Sverige og Polen. 

Notabene ble etablert i 1985 av Rune Nicolaisen og Henning Naas. De to første bokhandlene ble åpnet på Gulskogen kjøpesenter i Drammen og på Lambertseter senter i Oslo, samme år. Etter 2000 økte antall nyåpninger fra 5&ndash;6 til 10&ndash;12 nye butikker pr. år.

## Referanser


## Eksterne lenker
*
Risa

**Risa** er en elv som renner fra Hersjøen i Ullensaker kommune og i nordøstlig retning inn i Eidsvoll kommune. Den munner ut i Andelva ved Bøn. Elva er  lang ( fra Hersjøen), og har et nedbørfelt på . Middelvannføringen ved munningen er .

Elva er stilleflytende og i selve elva og langs den inngår ulike typer vann- og sumpvegetasjon. Elvene Vorma, Andelva, Risa, Nessa og Jøndalsåa er omfattet av en fuglelivsfredning. I europeisk sammenheng utpekt til et av de viktigste fugleområder i Sør-Norge. Dette er områder med svært rikt fugleliv og også et svært rikt planteliv. Det er rikt med ferskvannsmuslinger, her finnes andemusling (Anodonta anatina) og spesielt svanemusling (Anodonta cygnea) som til nå kun er registrert i Transjøen og Hersjøen i Norge.

I elva finnes både abbor, gjedde, harr, lake, mort, ørret og hornulke.

## Se også
* Liste over elver i Akershus

## Referanser




## Eksterne lenker
* Fiskearter i Eidsvoll
Avhopper

En **avhopper** er en person som gir opp lojalitet til en stat eller politisk enhet i bytte mot lojalitet til en annen stat/enhet. Ordet er ofte brukt synonymt med forræder, hvertfall hvis avhopperen bringer med seg hemmeligheter eller konfidensiell/hemmelighetsstemplet informasjon.

Under den kalde krigen var det mange mennesker som emigrerte fra Sovjetunionen eller Østblokken. Disse ble kalt avhoppere. I tillegg var det noen folk fra vesten som hoppet av til Østblokken; f.eks. den britiske spionen Kim Philby, som hoppet av til Russland for å unngå å bli kjent som en KGB-muldvarp.
Giài phóng mién Nam

**Giài phong mién Nam** (norsk: *Frigjør de i sør*; engelsk: *Liberate the South*; svensk: *Befria södern*) var Republikken Sør-Vietnams nasjonalsang den korte tiden landet eksisterte fra 1975 til 1976. 

Sangen ble populær allerede på 1960-tallet. I Vietnam var den FNLs sang. I solidaritetsbevegelsen rundt om i verden ble den flittig brukt ved demonstrasjoner og møter. I Sverige var den i 1968 med på det første musikkalbumet de svenske FNL-gruppene ga ut på sitt plateselskap Befria Södern.

Sangen, både tekst og melodi, ble skrevet av Luu Huu Phuoc. Den er oversatt og gjendiktet til en rekke språk.

## Eksterne lenker
* Norsk tekst, fra ''Sanghefte for Tømrer og Byggfagforeningen''
* Svensk tekst, av Ola Palmaer
Nessa (elv)

**Nessa** er en elv med utspring i Netsjøen i Eidsvoll kommune. Den renner i en stor «S» og krysser europavei E6 tre ganger mellom Nebbenes og Boksrud. Deretter renner den sørover, og munner ut i Andelva 700 m nord for Bøn stasjon.

Elvene Vorma, Andelva, Risa, Nessa og Jøndalsåa er omfattet av en fuglelivsfredning. I europeisk sammenheng utpekt til ett av de viktigste fugleområdene i Sør-Norge. Dette er områder med svært rikt fugleliv og også et svært rikt planteliv.

I Nessa finnes blant annet abbor og gjedde.

## Se også
* Liste over elver i Akershus

## Referanser


## Eksterne lenker
* Fiskearter i Eidsvoll
Jøndalsåa

**Jøndalsåa** er en elv i Eidsvoll kommune. Elvene
Vorma, Andelva, Risa, Nessa og Jøndalsåa er omfattet av en fuglelivsfredning. I
europeisk sammenheng utpekt til ett av de viktigste fugleområder i Sør-Norge. Dette er
områder med svært rikt fugleliv og også et svært rikt planteliv. Ved utløpet av Jøndalsåa, ble Bekkebuksvømmeren (Sigara hellensii) funnet.

## Utvalgte fiskearter
* Abbor (Perca fluviatilis)
* Gjedde (Esox lucius)

## Se også
* Liste over elver i Akershus

## Referanser
Vueling Airlines

**Vueling Airlines** er et lavprisflyselskap med base i Barcelona, Spania. Det flyr til store deler av Europa, særlig ved den vestlige delen av Middelhavet. Selskapet har også baser ved Madrids internasjonale flyplass, Charles de Gaulle internasjonale lufthavn i Paris og Sevilla lufthavn.

Vueling Airlines ble etablert i 2004, og startet flyvningene sine 1. juli samme år. Selskapet hadde da to fly, som begge fløy ruten Barcelona – Ibiza.  

Sommeren 2012 satte selskapet for første gang opp en rute til Norge, med to ukentlige avganger hver vei på strekningen Barcelona - Stavanger. Fra 2013 flyr selskapet også fra Barcelona til Oslo og Bergen. Oslo har fire ukentlige avganger, mens Bergen har to. Vueling har dermed åtte ukentlige flyvninger hver vei mellom Barcelona og ulike byer i Norge. 

Selskapet flyr også Oslo - Alicante fire ganger i uken i høysesongen (ut september) og tre ganger i uken frem til slutten av oktober.
## Eksterne lenker
* 
* Buenvueling – Uoffisiell hjemmeside for venner av Vueling (på spansk)
* Uoffisiell hjemmeside for venner av Vueling (på nederlandsk)
Clickair

**Clickair** er et spansk lavprisflyselskap med hovedbase ved Barcelona internasjonale lufthavn i Barcelona, Catalonia. Selskapet flyr fra spanske byer til over 40 destinasjoner i Europa. Clickair har også baser i Málaga, Sevilla og Valencia.

Selskapet starta flygningene sine 1. oktober 2006. Det het opprinnelig «Catair», en kombinasjon av de to orda *CATalonia* og *AIR*.

## Eksterne lenker
* 
* Flåte
* Fanside
Air Europa

**Air Europa Líneas Aéreas, S.A.** er et spansk flyselskap med base på Palma på Mallorca. Det flyr blant annet charterflygninger mellom Nord- og Vest-Europa og feriesteder på Kanariøyene og Balearene, men har også en rekke ruteflygninger til Nord-Amerika og Karibia.

Selskapet ble registrert i 1986 under navnet Air España.

## Referanser


## Eksterne lenker
* 
* Air Europas flåte
Grunnvannsreservoar

Et **grunnvannsreservoar**/**grunnvannsmagasin**/**akvifer** er et vannmettet lag, vanligvis av sand, grus eller kalk, som det kan utvinnes grunnvann til vannforsyning fra.

Det skjelnes mellom **primære grunnvannsmagasin**, som gjerne er dypereliggende grunnvannsmagasin som det kan hentes drikkevann fra, og **sekundære grunnvannsmagasin**, som gjerne er høyereliggende grunnvannsmagasin uten vesentlige utvinningsmessige interesser.

## Frie, spente og artesiske magasiner
*Et **fritt magasin** er et magasin der kun en del av de vannførende lagene er vannfylte. Frie magasiner kan være dekket av et vannstoppende lag (akvitard) eller være helt ubeskyttede. Et typisk eksempel på det siste er en sandstrand. Frie magasiner uten dekklag er ofte veldig sårbare over for forurensning ovenfra. I frie magasiner er det vanlig at det forekommer nitrat i grunnvannet, selv på relativt stor dybde.
*Et **spent magasin** er et grunnvannsmagasin dekket av et vannstoppende lag (akvitard), der vannførende lag er helt vannfylte og grunnvannspeilet (grunnvannspotensialet) står høyere enn oversiden av magasinet.
*Et **artesisk magasin** er et spent magasin der grunnvannsspeilet står høyere enn terrengoverflaten. På slike steder vil grunnvannet komme ut av jorden som kildevann. Navnet stammer fra den historiske provins Artois i Frankrike, hvor mange artesiske boringer ble boret av karteusermunkene fra tidlig middelalder.

## Eksterne lenker
* Ordboksforklaring 
* Danmarks Miljøportal
* Miljøstyrelsen: Geologi og grundvand
Hokksund Kurbad

**Unicare Hokksund** er en spesialistinstitusjon for rehabilitering som ligger i Hokksund, Øvre Eiker kommune og har 81 overnattingsplasser i tillegg til dagpasienter, og ca. 100 ansatte. De behandler årlig rundt 1500 pasienter, og har avtale med Helse Sør. De har også et basseng og et treningssenter i forbindelse med institusjonen. Det lokale navnet på stedet er fortsatt «Kurbadet».  

## Historie
Hokksund Kurbads historie starter i 1933 ved at at Lina og Rasmus Jordahl startet et fysikalsk institutt i en leid verandastue i en villa i Hokksund. Det tilstøtende bryggerhuset ble innredet til behandlingsavdeling. Siden en del pasienter kom langveis fra ble det til at de bodde på stedet mens behandlingen varte. Dette var den spede begynnelse som startet dagens institusjon med boende pasienter. Ekteparet Jordahl hadde mer enn 20 års erfaring fra klinikker i Stavanger, Bergen og Trondheim før de startet for seg selv i Hokksund. 

Ove Jordahl, som var ekteparets yngste sønn, utdannet seg i Danmark, og fra 1958 arbeidet han ved Hokksund Kurbad sammen med kona Majlis, som også var fysioterrapeut. De overtok driften av Kurbadet i 1965, da ble foretaket et også gjort om til et aksjeselskap.

Ove og Majlis Jordahl trakk seg tilbake i 1995, og både eierskapet og ledelsen ble da overtatt av datteren Anneli Jordahl og hennes ektemann, fysioterrapeut Dennis Åstrand, som ble daglig leder. I 2008 ble navnet forandret til Rehabiliteringssenteret Hokksund Kurbad (RHK) og i 2016 ble det en del av Helseforetaket Unicare. Unicare er et av Norges største private helseforetak, de har også rehabiliteringssentere i Sverige. 

I Hokksund er rehabiliteringstjenestene:

* Hjertesykdom
* Lungesykdom
* Nevrologisk- og nevromuskulær sykdom
* Kroniske muskel- og bløtdelssmerter
* Brudd og slitasjeskader

## Se også
*Rehabilitering (helsevitenskap)

## Referanser
Bill Farmer

**William** «**Bill**» **Farmer** (født 1952) er en amerikansk stemmeskuespiller. Han er kjent for å ha gitt stemme til Disney-figurene Langbein og Pluto.

## Referanser


## Eksterne lenker
* 
*
Campanianske vulkanbue

**Den Campanianske vulkanbue** er en vulkanbue som består av flere aktive, sovende, eller utslukne vulkaner i provinsen Campania i Italia. Vulkanbuen er sentrert rundt Napolibukten. Foruten Vesuv omfatter vulkanbuen blant annet fjellene Campi Flegrei og Epomeo. Vulkanbuen er en del av et større område med vulkansk aktivitet som også blant annet omfatter Stromboli og Etna.
Giro di Lombardia 2007

**[[Lombardia rundt]] 2007** ble arrangert den 20. oktober 2007, og var den 101. utgaven av rittet. 

## Varese-Como, 242 km
20-10-2007

## Referanser
Jason Marsden

**Jason Christopher Marsden** (født 1975) er en amerikansk skuespiller og stemmeskuespiller. Han er best kjent for å ha spilt rollen som «Rich Halke» i TV-serien *[[Steg for steg]]* og for å gi stemme til Disney-figuren Max.

## Eksterne lenker
* 
*
Jim Cummings

**James** «**Jim**» **Jonah Cummings** (født 3. november 1952 i Youngstown i Ohio) er en amerikansk stemmeskuespiller. Han er best kjent for å gi stemme til Disney-figurene Ole Brumm og Tigergutt.

Ellers er han også kjent for stemmen til Svarte-Petter i en rekke filmer og TV-serier, Darkwing Duck i TV-serien med samme navn, palassvakten Razoul i filmen *[[Aladdin (film)|Aladdin]]*, Robotnik i Sonic the Hedgehog og skurken Shocker i *[[Spider-Man: The Animated Series]]* fra 1990-tallet.

## Referanser


## Eksterne lenker
* 
*
Svanemusling

**Svanemusling** (*Anodonta cygnea*) tilhører slekten *[[Anodonta]]* i dammuslingfamilien (Unionidae). Arten ble første gang oppdaget i Ullensaker kommune i Norge. Den er til nå bare er registrert i Risa (Eidsvoll), Transjøen  og Hersjøen. Den lever i elver og i innsjøer, oftest på slambunn. Muslingen blir som regel ca. 12-16 cm lang, man kan bli i sjeldne tilfeller over 20 cm i lang. Eksemplarer som lever i elver blir mindre i størrelse enn de som lever i dammer og innsjøer.

## Referanser




## Eksterne lenker
*
Dagny Gulbrandsen

**Dagny Gulbrandsen** (født 7. september 1897 på Grorud i Oslo, død 4. mai 1993) var en norsk evangelist og misjonær tilknyttet pinsebevegelsen. Hun var misjonær i Kina og Japan.

Dagny Gulbrandsen vokste opp på Grorud, og ble i 1915, som attenåring frelst, og døpt i 1917. Hun var gift med kinamisjonær Henry Gulbrandsen, han døde i Kina.

Dagny Gulbrandsen virket også som evangelist i Norge.

## Misjonær
Dagny Gulbrandsen ble i 1921, som 24-åring, sendt ut som misjonærer i den norske pinsebevegelsen, til det nordlige Kina. De arbeidet i byen Yuchow, som hadde omtrent 40&nbsp;000 innbyggere.

Like etter at Mao Tse Tung erklærte sin maktovertakelse, måtte alle misjonærer forlate Kina. Et misjonsfly hentet ut vestlige misjonærer i 1949.

Neste stopp var Japan, soloppgangens land.

## Se også
* Kvinnelige misjonærer i Kina

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. side 290. ISBN 82-534-0599-5
Julius Korir

**Julius Korir** (født 21. april 1960 i Nandi) er en tidligere  kenyansk langdistanseløper.

Han fikk internasjonal oppmerksomhet i 1982, da han overraskende vant gullmedaljen på 3000 meter hinder under Samveldelekene.

Han kom på 7.-plass på samme distanse under VM 1983 i Helsingfors. Etter at han hadde vunnet den ene semifinalen under OL 1984 i Los Angeles, ble han regnet blant gullfavorittene. I finalen rykket han fra det øvrige feltet en halv runde før målpassering, og sikret seg gullmedaljen.

Senere spesialiserte Korir seg på lengre distanser, og ble blant annet nummer tre i VM i terrengløp 1990.

## Referanser


## Eksterne lenker
*
Grand Declaration of War

***Grand Declaration of War*** er det andre fullengde albumet til det norske black metal-bandet Mayhem. Albumet ble gitt ut i 2000.

## Sporliste
# «A Grand Declaration of War» (4:14)
# «In the Lies Where upon You Lay» (5:59)
# «A Time to Die» (1:48)
# «View from Nihil (Part I of II)» (3:04)
# «View from Nihil (Part II of II)» (1:16)
# «A Bloodsword and a Colder Sun (Part I of II)» (0:33)
# «A Bloodsword and a Colder Sun (Part II of II)» (4:27)
# «Crystalized Pain in Deconstruction» (4:09)
# «Completion in Science of Agony (Part I of II)» (9:44)
# «To Daimonion (Part I of III)» (3:25)
# «To Daimonion (Part II of III)» (4:52)
# «To Daimonion (Part III of III)» (0:07)
# «Completion in Science of Agony (Part II of II)» (2:14)

## Artister
* Maniac &ndash; Vokal
* Blasphemer &ndash; Gitar
* Necrobutcher &ndash; Bass
* Hellhammer &ndash; Trommer

## Eksterne lenker
*
Søskenbarn

**Søskenbarn** er et slektskapsforhold der to personer har hver sin forelder som er søsken. Søskenbarnet til en person er altså barn av dennes onkel eller tante. Et søskenbarn av hankjønn kalles *fetter*, mens et av hunkjønn kalles *kusine*. Søskenbarn har minst én besteforelder til felles.

På moderne svensk er *syskonbarn* en betegnelse på ens bror eller søsters barn, det vi på norsk kaller nevø eller niese. I stedet bruker svenskene *kusin* om søskenbarn, uansett hvilket kjønn det har.

## Søskenbarn på begge sider
Søskenbarn på begge sider, som også kjennes under betegnelsen *doble søskenbarn*, er søskenbarn som er i slekt med hverandre gjennom begge sine foreldre. Doble søskenbarn oppstår når helsøsken 1 og helsøsken 2, som er av familie A, får barn med henholdsvis helsøsken 3 og helsøsken 4, som er av familie B. Doble søskenbarn deler dermed to sett besteforeldre og har identisk slektsopphav. Også genetisk står doble søskenbarn nærmere hverandre enn vanlige søskenbarn gjør. Genetisk kan de være så nær beslektet som halvsøsken.

Når eneggede tvillinger reproduserer seg med et helsøskenpar, resulteter det i barn som er mer beslektet enn halvsøsken, men mindre beslektet enn helsøsken. Genetisk er de tre firedels søsken. Når ett sett med eneggede tvillinger reproduserer seg med et annet enegget tvillingpar, resulterer det i barn som er genetisk like søsken.

Høyere genetisk slektskapsgrad berører ikke to individers juridiske status som søskenbarn og faktumet at hver av foreldrene er et unikt individ.

*Forfatterne Hilde Hagerup og Hanne Hagerup er søskenbarn på begge sider med komponist Bendik Hagerup og forfatter Simen Hagerup.
*Skiskytterne Odd-Bjørn Hjelmeset og Roar Hjelmeset er søskenbarn på begge sider med friidrettsutøveren Bodil Hjelmeset.

## Søskenbarnekteskap i Norge
Kjønnsliv og ekteskap mellom søskenbarn – *inngifte* – har i skiftende grad vært forbudt i Norge. Likevel har søskenbarnekteskap til forskjellige tider forekommet, og for rundt 100 år siden var om lag 12 prosent av norske ektepar søskenbarn. Det synes å ha vært vanligst i aristokratiet, der folk ofte foretrakk å ekte hverandre for å bevare sine familiers pengemakt eller for å unngå bønder. Også i bondestanden, og særlig i mindre bygder, forekom det at søskenbarn inngikk ekteskap. I dagens Norge er ekteskap mellom søskenbarn tillatt, men svært uvanlig, kun rundt 0,1 prosent av norske ektepar er søskenbarn. Søskenbarnekteskap i Norge har fått en oppsving med immigrasjon fra Afrika og Asia, men hyppigheten av søskenbarnekteskap har vært fallende blant norsk-pakistanere og norsk-marokkanere etter år 2000.

I en særstilling står kongelige. For eksempel kong Olav V var gift med sitt søskenbarn, kronprinsesse Märtha.

## Referanser
Kristang

**Papiá kristang** («kristent språk») eller bare **kristang** er et kreolspråk. Det snakkes av kristang-folket, et samfunn bestående av folk av portugisisk og asiatisk herkomst, hovedsakelig i Malacca (Malaysia) og Singapore. Språket snakkes av omkring 5000 i Malacca og 400 i Singapore. Grunnet innvandring finnes det også noen brukere av språket i Kuala Lumpur. 

Språket kalles også **cristão** eller **cristan** («kristen»), **português de Malaca** («Malacca-portugisisk») eller rett og slett **papiá**.

## Eksempel
### Vanlige ord og fraser
:Takk: *Mutu Merseh* (Port. *Muitas mercês*)
:Hvordan har du det?, *Teng Bong?* (Fra port. *Estás bom?*)
:God morgen, *Bong Pamiang* (Fra port. *Boa Manhã*)
:God ettermiddag: *Bong Midia* (Fra port. *Bom Meio-dia*)
:God kveld: *Bong Atadi* (Fra port. *Boa Tarde*)
:God natt: *Bong Anuti* (Fra port. *Boa Noite*)
:Jeg: *yo* (Fra port. *eu*)
:Du: *bos* (Fra port. *vós*)
:Dere: *bolotudu* (Fra port. *vós todos*')
:Mor: *mai* (Fra port. *mãe*)
:Far: *pai* (Fra port. *pai*)
:Kone: *muleh* (Fra port. *mulher*)
:Ektemann: *maridu* (Fra port. *marido*)
:Gammel kvinne: *bela* (Fra port. *velha*)
:Gammel mann: *belu* (Fra port. *velho*)
:Fet: *godru* (Fra port. *gordo*)
:Vakker: *Bonitu* (Fra port. *bonito*)
:Fest: *festa* (Fra port. *festa*)
:en, to, tre, fire, fem, seks, syv, åtte, ni, ti: *ungua, dos, tres, kuatu, singku, sez, seti, oitu, novi, des* (Fra port. *um, dois, três, quatro, cinco, seis, sete, oito, nove, dez*)

## Referanser


## Eksterne lenker
* Cristão: Ethnologues rapport på kristang. 
* Utrydningstrua språk
Arnulf Solvoll

**Arnulf Solvoll** (født 28. august 1908 i Steigen) er en norsk evangelist og misjonær tilknyttet pinsebevegelsen. Han har vært misjonær i Kina, Korea, Taiwan og Japan. For sin innsats har han fått Kongens fortjenstmedalje i sølv.

Arnulf Solvoll vokste opp i Steigen. Hun er gift med misjonær Berly Solvoll (født Aarre).Han virket som evangelist i Norge, i omtrent ti år, mellom 1928 og 1938, før han reiste ut som misjonær.

## Misjonær
Arnulf Solvoll ble i 1938, sendt ut som misjonærer i den norske pinsebevegelsen, til det nordlige Kina. Solvoll virket det meste av tiden i områdene ved Sinpaoan og Beijing.
  
Like etter at Mao Tse Tung erklærte sin maktovertakelse, måtte alle misjonærer forlate Kina. Et misjonsfly hentet ut vestlige misjonærer.

Neste stopp var Japan, soloppgangens land. Noe senere til Taiwan, hvor han virket i en årrekke og bygde opp en stor misjonsvirksomhet med radio sendinger, et hjem for polio rammede og sosialt arbeid for fengslede.

I 1988 takket Arnulf Solvoll av som misjonær, etter 47 års sammenhengende tjeneste. Dette skjedde i en festsamling i *Betel Nordiland*, som har vært Solvolls utsendermenighet gjennom alle årene. Året etter, i 1989, får han Kongens fortjenstmedalje i sølv og diplom, for sin lange innsats for misjonen.
 
## Forfatter
Arnulf Solvoll har skrevet flere bøker om sine opplevelser som misjonær.

* 1948 – *China på nært hold. En misjonærs syn på China og kineserne.* Filadelfiaforlaget. 134 sider.
* 1959 – *I Hiroshimas skygge med evangeliets lys.* Filadelfiaforlaget. 104 sider. 
* 1977 – *Guds plogmann blant kineserne.* (i samarbeid med Jan Kristian Viumdal). Logos 143 sider.
* 1980 – *Skattejakt.* Logos 141 sider. ISBN 82-7067-024-3 
* 1989 – *En misjonær ser tilbake*. Filadelfiaforlaget. 149 sider. ISBN 82-534-0743-2
* ? 1991 – *Minner og mirakler*. Rex forlag, 157 sider. 
* 1995 – *Kina på nært hold.* Hermon forlag, 160 sider. ISBN 82-7341-411-6

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. side 150. ISBN 82-534-0599-5
* Red. *Pionermisjonær takker av*. Årbok 1988. Pinsebevegelsen i Norge. side 16. ISBN 82-534-0735-1
Caipira

**Caipira** er både navnet på en dialekt og en betegnelse på folk som bor på den brasilianske landsbygda. Dialekten Caipira er en portugisisk dialekt snakket i den brasilianske staten São Paulo og naboområdene Mato Grosso do Sul, Goiás, sørlige Minas Gerais og deler av Paraná.

## Karakteristikker
Selv om Caipira-dialekten har sitt opphav i São Paulo, er dagens dialekt i byen en annen variant svært lik standard portugisisk. Caipira snakkes idag mest på landsbygda.

## Se også
* Brasiliansk portugisisk
* Portugisisk

## Eksterne lenker

*  «O Dialeto Caipira» av Amadeu Amaral
*  «Histórias do Zeca Tira 2 - 'As Pinga'» av Adelmario Sampaio - et eksempel på caipira-dialekt i skreven form